enes Wi) NEN Rn 2 
4 MAN ha r 
Bidrag til 
Danske Insekters Biologi. 
Af 
Herm. Borries. 
Diptera. I. 
1. Asphondylia sarothamni Loew. 
For nogle Aar siden bemærkede jeg, at der om 
Efteraaret paa Gyvelbuskene (Sarothamnus scoparius L.) 
fandtes en Opsvulmning ved Grunden af Bælgene. Den 
var hul indvendig og tom. I Literaturen omtales blandt 
andre formentlige Bille-Galler ogsaa en Galle paa Gyvel, 
der skal hidrøre fra en Apion-Art, og jeg formodede 
da, at den fundne Opsvulmning skyldtes en saadan. 
Det har nu vist sig, at flere Slags Galler med Urette 
ere tillagte Apion-Arter, men paa den anden Side er 
det lige saa sikkert, at der forekommer virkelig galle- 
dannende Arter af denne Slægt, saaledes Apion minimum, 
hvis Galler ere hyppige her i Landet paa Bladstilkene 
af Populus tremula L., og Apion ulicicola Perris (Ann. 
Soe. ent. France. Ser. I. tome IX. 1840 p. 89), hvis 
Galle i Frankrig er fundet paa Grenene af den med 
Gyvelen nær beslægtede Ulex nanus L. Helt usand- 
synligt var det altsaa ikke, at den af mig fundne Galle 
